Salget har ifølge bold.dk indbragt den højeste transfersum i klubbens historie. - Babajide kom i vinter og har været en meget stor succes. Med tilgangen af Mads Greve samt Jens Kristian Sørensen føler vi os godt dækket ind på positionen. Samtidig er vi stolte over, at vi hentede en transferfri spiller, som efterfølgende bliver solgt for det største beløb i klubbens historie, meddeler Kim Brücker, salgs- og marketingschef hos Vendsyssel FF. Vendsyssel FF har i løbet af de seneste uger hentet Mads Greve og Jens-Kristian Sørensen ind. Det har gjort det muligt nu at sælge forsvarsprofilen Babajide Ogunbiyi. Viborg har længe været ude efter forsvarsspilleren, Babajide Ogunbiyi, som Vendsyssel tidligere har afvist et bud på. Nu er Viborgs bud dog blevet så godt, at nordjyderne har accepteret. Ifølge bold.dks oplysninger må Viborg slippe på mod en halv million kroner for den amerikanske forsvarsspiller.

Referat:
Vendsyssel FF har solgt Babajide Ogunbiyi til Viborg.